ai4bharat/Pralekha huggingface dataset:
PIB Headquarters
কোভিড-১৯ সংক্রান্ত পিআইবি-র সংবাদ
নয়াদিল্লি, ১২ মে, ২০২১
ভারতে সুস্পষ্টভাবে করোনায় আক্রান্তের সংখ্যা পরপর দু’দিন নিম্নমুখী
. নতুন করে আক্রান্তের সংখ্যার তুলনায় সুস্থতার সংখ্যা পরপর দু’দিন বেশি
. ভারতে মোটি টিকাকরণ ১৭.৫ কোটি ছাড়িয়েছে
. এখনও পর্যন্ত ১৮-৪৪ বছর বয়সী ৩০ লক্ষের বেশি সুফলভোগীর টিকাকরণ
. জাতীয় স্তরে সুস্থতার হার ৮৩.০৪ শতাংশ
. জাতীয় স্তরে কোভিডে মৃত্যু হার বর্তমানে ১.০৯ শতাংশ।
বিস্তারিত বিবরণের জন্য নিচের লিঙ্কে ক্লিক করুন :
https://pib.gov.in/PressReleasePage.aspx?PRID=1717870
বিশ্ব স্বাস্থ্য সংস্থা উদ্বেগজনক প্রজাতির ভাইরাস হিসেবে শ্রেণীভুক্ত বি.১.৬১৭-র সঙ্গে ‘ভারতীয় প্রজাতি’র শব্দটিকে সামিল করেনি
এটা সুস্পষ্টভাবে বলা হচ্ছে যে, বিশ্ব স্বাস্থ্য সংস্থা তার ৩২ পাতার প্রতিবেদনে করোনা ভাইরাসের বি.১.৬১৭ প্রজাতির সঙ্গে ‘ভারতীয় প্রজাতি’র শব্দটিকে সামিল করেনি।
বিস্তারিত বিবরণের জন্য নিচের লিঙ্কে ক্লিক করুন :
https://pib.gov.in/PressReleasePage.aspx?PRID=1717876
দেশে অক্সিজেন উৎপাদন কেন্দ্রগুলিতে দিবারাত্রি বিদ্যুৎ সরবরাহ অব্যাহত রাখতে শক্তি মন্ত্রকের একগুচ্ছ উদ্যোগ
করোনা ভাইরাস মহামারীর দ্বিতীয় ঢেউয়ের প্রভাব সারা ভারতে পড়েছে এবং হাসপাতাল সহ বাড়িতে কোভিড রোগীদের চিকিৎসার জন্য অক্সিজেনের চাহিদাও কয়েকগুণ বৃদ্ধি পেয়েছে। এই প্রেক্ষিতে শক্তি মন্ত্রক অক্সিজেন উৎপাদন কেন্দ্রগুলিতে নিরবচ্ছিন্ন বিদ্যুৎ সরবরাহ অব্যাহত রাখতে একগুচ্ছ ব্যবস্থা গ্রহণ করেছে। শক্তি মন্ত্রক ইতিমধ্যেই ৭৩টি গুরুত্বপূর্ণ অক্সিজেন উৎপাদন কেন্দ্রকে নিরবচ্ছিন্ন বিদ্যুৎ সরবরাহের জন্য সুনিশ্চিত করেছে। এর মধ্যে জাতীয় রাজধানী অঞ্চলে অক্সিজেন সরবরাহের জন্য ১৩টি অক্সিজেন উৎপাদন কেন্দ্রে লাগাতার বিদ্যুৎ সরবরাহ অব্যাহত রয়েছে।
বিস্তারিত বিবরণের জন্য নিচের লিঙ্কে ক্লিক করুন :
https://pib.gov.in/PressReleasePage.aspx?PRID=1717861
মিউকোরমাইকোসিস রোগের বিরুদ্ধে লড়াইয়ে অ্যাম্ফোটেরিসিন-বি ওষুধ সহজলভ্য করতে সরকারের পদক্ষেপ
কোভিড-পরবর্তী সময়ে শারীরিক জটিলতার ক্ষেত্রে মিউকোরমাইকোসিস-এ আক্রান্ত রোগীদের চিকিৎসার জন্য অধিকাংশ ক্ষেত্রেই চিকিৎসকরা অ্যাম্ফোটেরিসিন-বি ওষুধের সুপারিশ করেন। হঠাৎ করে অ্যাম্ফোটেরিসিন-বি ওষুধের চাহিদা কয়েকটি রাজ্যে বৃদ্ধি পেয়েছে বলে দেখা গেছে। এই প্রেক্ষিতে ভারত সরকার অ্যাম্ফোটেরিসিন-বি ওষুধের উৎপাদন বাড়াতে উৎপাদক সংস্থাগুলির সঙ্গে যোগাযোগ রেখে চলেছে। এই ওষুধের আমদানির ফলে এবং দেশে উৎপাদন বৃদ্ধির সঙ্গে সঙ্গে পর্যাপ্ত পরিমাণে যোগান বাড়বে বলে মনে করা হচ্ছে।
বিস্তারিত বিবরণের জন্য নিচের লিঙ্কে ক্লিক করুন :
https://pib.gov.in/PressReleasePage.aspx?PRID=1717864
CG/BD/DM/
(Visitor Counter : 80
প্রতিরক্ষামন্ত্রক
গোটা দেশে যাতে কোভিড 19 এর জীবাণু ছড়িয়ে পড়তে না পারে তার জন্য ইন্ডিয়ান এয়ার ফোর্স  প্রশাসনকে সব ধরনের সহযোগিতা করতে একাধিক পদক্ষেপ নিয়েছে
নতুনদিল্লি, ২৬ মার্চ, ২০২০
আইএএফ সারাদেশে নটি ২০০ থেকে ৩০০ লোকের উপযোগী কোয়ারেন্টাইন কেন্দ্র তৈরি করেছে তাদের বিভিন্ন ঘাঁটিতে।
কমান্ড হসপিটাল এয়ার ফোর্স ব্যাঙ্গালোর তে দেশের প্রথম আই এ এফ কেন্দ্রে কোভিড -19 নির্ণয় গবেষনাগার তৈরি করা হয়েছে। যাতে ওই অঞ্চলের সন্দেহজনক রোগীর দ্রুত পরীক্ষা এবং প্রয়োজন অনুযায়ী সময়োপযোগী পদক্ষেপ নেওয়া যায়।
বর্তমান পরিস্থিতির ওপর নজরদারি এবং দ্রুত ব্যবস্থা নেওয়ার জন্য বায়ু সেনা ঘাঁটি এবং অন্যান্য ঘাঁটিতে সর্বক্ষণের জন্য খোলা একটি সহযোগিতা কেন্দ্র তৈরি করা হয়েছে। আইএএফ এর বিমান লে তে ডাক্তার এবং প্রয়োজনীয় ওষুধপত্র সরবরাহ করছে। এর পাশাপাশি বিমানে কোভিড -19 এর নমুনা দিল্লি এবং চণ্ডীগড়ে পাঠানোর ব্যবস্থা করা হয়েছে।
কোভিড 19 নিয়ন্ত্রনে যাবতীয় সরকারি নির্দেশ দেশের সব বায়ুসেনা ঘাঁটিতে মেনে চলা হচ্ছে।
কবির 19 যাতে ছড়িয়ে পড়তে না পারে সেজন্যে আইএএফ সরকারের পাশে রয়েছে এবং দেশের সমস্ত নাগরিককে সব ধরনের সাহায্য করতে প্রস্তুত।
(CG/SC
শিল্পওবাণিজ্যমন্ত্রক
ডিজিএফটি-র কলকাতা শাখা আয়োজিত ‘বাণিজ্য উৎসব’-এর দ্বিতীয় দিনের আলোচনা সভায় রপ্তানী বাণিজ্য বৃদ্ধির ওপর গুরুত্ব
কলকাতা, ২২ সেপ্টেম্বর, ২০২১
দেশের স্বাধীনতার ৭৫ বছর উপলক্ষ্যে কেন্দ্রীয় বাণিজ্য ও শিল্প মন্ত্রক ‘আজাদি কা অমৃত মহোৎসব’ পালনের উদ্যোগ নিয়েছে । এরই অঙ্গ হিসেবে ২০-২৬ সেপ্টেম্বর পর্যন্ত দেশজুড়ে বাণিজ্য সপ্তাহ উদযাপন করা হচ্ছে । মূলত দেশের রপ্তানিক্ষেত্রে উৎসাহদান এবং জেলাগুলিকে রপ্তানি হাব হিসেবে গড়ে তোলার লক্ষ্যেই এই উদ্যোগ নেওয়া হয়েছে । এই উদ্দেশ্যকে সামনে রেখে ডিরেক্টরেট জেনারেল অফ ফরেন ট্রেড -এর কলকাতা শাখা নিউটাউনে বিশ্ববাংলা সম্মেলন কেন্দ্রে ২ দিনের ‘বাণিজ্য উৎসব’-এর আজ দ্বিতীয় দিনে আলোচনা সভার সূচনা করেন ডিজিএফটি-কলকাতা শাখার যুগ্ম আধিকারিক শ্রীমতি ডোনা ঘোষ । এদিন অনুষ্ঠানের উদ্বোধনী ভাষণ ক্যাপেক্সেল-এর প্রাক্তন চেয়ারম্যান শ্রী এস কে ঘোষ রাজ্য সরকার ও ডিজিএফটি'র সহযোগিতায় আয়োজিত এই ‘বাণিজ্য উৎসব’এর তাৎপর্য ব্যাখ্যা করেন। অনুষ্ঠানে ডিজিএফটি-র প্রাক্তন অতিরিক্ত মহানির্দেশক শ্রী সঞ্জীব নন্দওয়ানি বাণিজ্য মন্ত্রকের সুযোগ সুবিধা ও বর্তমান নিয়ম-বিধি'র বিষয়ে বক্তব্য রাখেন ।বিভিন্ন সরকারি প্রকল্পের সাহায্য নিয়ে আন্তর্জাতিক ক্ষেত্রে বাণিজ্য বৃদ্ধির উপায় ও রপ্তানি বিষয়ে মতামত ব্যক্ত করেন তিনি।
এমএসএমই-উন্নয়ন প্রতিষ্ঠানের কলকাতা শাখার অধিকর্তা শ্রী কে ডি ভট্টাচার্য কেন্দ্রীয় সরকারের ক্ষুদ্র ও মাঝারি শিল্পোদ্যোগ এবং বস্ত্র দফতরের আওতায় অতি ক্ষুদ্র, ক্ষুদ্র, মাঝারি শিল্পোদ্যোগ সংস্থাগুলির জন্য চালু বিভিন্ন প্রকল্পের কথা তুলে ধরেন । বণিক সভা বেঙ্গল ন্যাশনাল চেম্বার অফ কমার্স অ্যান্ড ইন্ডাস্ট্রির সভাপতি ডঃ অর্পন মিত্র বর্তমান সময়ে রপ্তানীকারকদের সমস্যার কথা জানান। এদিনের আলোচনায় উপস্থিত সিআইআই-এর লজিস্টিক কমিটির চেয়ারম্যান দেবাশিস দত্ত রপ্তানীকারকদের পরিবহণ ও পণ্য ওঠানামা সংক্রান্ত নানান সমস্যার কথা বলেন । আলোচনা সভায় জেলার বিভিন্ন বণিক সভা, রপ্তানি ক্ষেত্রে উৎসাহদান সংক্রান্ত কার্যকরি রপ্তানীকারক ও সহযোগী সংস্থাগুলির সঙ্গে সরাসরি এবং ভার্চুয়াল মাধ্যমে মত বিনিময়ের ব্যবস্থা করা হয়। পাশাপাশি ২ দিনের এই বাণিজ্য উৎসবে রপ্তানি ক্ষেত্রে উৎসাহদানের বিষয়ে এক প্রদর্শনীরও আয়োজন করা হয় । এই প্রদর্শনীতে স্থানীয় রপ্তানিকারক, উৎপাদক এবং শিল্প সংস্থাগুলি যোগ দেয় ।
CG/SS
ছবির শিরোনাম-
ডিজিএফটি-র কলকাতা শাখা আয়োজিত ‘বাণিজ্য উৎসব’-এর দ্বিতীয় দিনের আলোচনা সভায় উপস্থিত অতিথিবৃন্দ
(Visitor Counter : 28
মানবসম্পদবিকাশমন্ত্রক
প্রধানমন্ত্রীর পরীক্ষা পে চর্চা, ২০২০-র দিন পালটে ২০ জানুয়ারি, ২০২০ করা হয়েছে
নয়াদিল্লি, ১ জানুয়ারি, ২০২০
প্রধানমন্ত্রী শ্রী নরেন্দ্র মোদীর দেশ-বিদেশের সব ভারতীয় ছাত্র ও শিক্ষকদের সঙ্গে ‘পরীক্ষা পে চর্চা’ অনুষ্ঠানটির দিন পরিবর্তন করে ২০শে জানুয়ারি করা হয়েছে। অনুষ্ঠান শুরু হবে সকাল ১১টায়। অনুষ্ঠানটি হওয়ার কথা ছিল ১৬ই জানুয়ারি। কিন্তু সেই সময় পোঙ্গল, মকর সংক্রান্তি, লোহ্রি, ওনাম এবং অন্য উৎসব থাকায় তারিখ পরিবর্তন করা হয়েছে।
এই অনুষ্ঠানে যোগদানের জন্য ছাত্র, শিক্ষক এবং অভিভাবকদের মধ্যে উন্মাদনা ও উৎসাহ লক্ষ্য করা যায়। তাঁরা যে শুধু অংশগ্রহণ করেই খুশি হন তা নয়, তাঁরা প্রধানমন্ত্রীর কাছ থেকে গুরুত্বপূর্ণ পরামর্শ পেতেও আগ্রহী। প্রধানমন্ত্রী একান্তভাবে সুনিশ্চিত করতে চান যে ছাত্ররা খোলামেলা পরিবেশে পরীক্ষা দিক কোন চাপের শিকার না হয়ে যাতে দূর ভবিষ্যতে ভালো ফল হয়।
মানবসম্পদ উন্নয়ন মন্ত্রক ‘MyGov’-এর সহযোগিতায় ‘পরীক্ষা পে চর্চা, ২০২০’র তৃতীয় সংস্করণের জন্য নবম থেকে দ্বাদশ শ্রেণীর ছাত্রদের জন্য একটি ছোট প্রবন্ধ প্রতিযোগিতা শুরু করেছে। ২রা ডিসেম্বর থেকে অনলাইনে এই প্রতিযোগিতায় যোগদানের আহ্বান জানানো হয়েছে। ২৩শে ডিসেম্বর পর্যন্ত আবেদনপত্র গৃহীত হয়েছে www.mygov.in-এর মাধ্যমে। আগের বছরগুলির মতোই ছাত্রদের এই অনুষ্ঠানের জন্য অনলাইনে প্রশ্ন পাঠাতে বলা হয়েছে। যে সমস্ত ছাত্রের অনলাইনের জবাব সেরা বিবেচিত হবে তাদের দিল্লির তালকাটোরা স্টেডিয়ামে অনুষ্ঠানে যোগ দেওয়ার আমন্ত্রণ জানানো হবে।
প্রধানমন্ত্রীর এই ‘পরীক্ষা পে চর্চা’র প্রথম পর্ব অনুষ্ঠিত হয়েছিল ২০১৮-র ১৬ই ফেব্রুয়ারি নয়াদিল্লির তালকাটোরা স্টেডিয়ামে। স্কুল এবং কলেজ ছাত্রছাত্রীদের সঙ্গে ‘পরীক্ষা পে চর্চা’ এই অনুষ্ঠানটির দ্বিতীয় পর্ব অনুষ্ঠিত হয়েছিল ২০১৯-এর ২৯শে জানুয়ারি নয়াদিল্লির তালকাটোরা স্টেডিয়ামেই।
প্রধানমন্ত্রীর স্কুল ছাত্রদের সঙ্গে ‘পরীক্ষা পে চর্চা, ২০২০’ অনুষ্ঠানের তৃতীয় পর্বটি আগামী ১৬ই জানুয়ারি নয়াদিল্লির তালকাটোরা স্টেডিয়ামে আয়োজনের প্রস্তাব করা হয়েছিল। তবে, দক্ষিণ ভারতের রাজ্যগুলিতে পোঙ্গল, মকর সংক্রান্তি উপলক্ষে স্কুলে ছুটি থাকার বিষয়টি মাথায় রেখে এই অনুষ্ঠানটি ২০শে জানুয়ারি দিল্লিতেই করার সিদ্ধান্ত হয়েছে।
CG/AP/DM
(Visitor Counter : 71
বিজ্ঞানওপ্রযুক্তিমন্ত্রক
সি আই এম এ পি, ভেষজ এবং সুগন্ধি উদ্ভিদের নানান দিক তুলে ধরতে একটি আলোকচিত্র প্রতিযোগিতার কথা ঘোষণা করেছে।
প্রতিযোগিতার বিষয়বস্তু হলো ভেষজ এবং সুগন্ধী উদ্ভিদ সম্বন্ধে জানো।
এই প্রতিযোগিতার মাধ্যমে, সি আই এম এ পি একই সঙ্গে এই ধরনের উদ্ভিদ সংরক্ষণের বার্তাও তুলে ধরতে চায়।
নতুন দিল্লী, ১৪ই জুন,২০২০
সাধারন মানুষ চিরকালই ভেষজ এবং সুগন্ধী বিষয়ে আগ্রহীদের। এই ধরনের কিছু উদ্ভিদ অবিশ্বাস্য সুন্দর হয় এবং কিছু উদ্ভিদ সাধারণত খুঁজে পাওয়া যায় না। বহু বছর ধরে এই ধরনের উদ্ভিদের সহজাত ক্ষমতা শুধুমাত্র মানুষের নয় পশুপক্ষীদের সুস্বাস্থ্য এবং ভাল থাকার বিষয়টি সুনিশ্চিত করে চলেছে। একই সঙ্গে এটাও ঠিক যে আমাদের মধ্যে অনেকেই এই ধরনের উদ্ভিদের কার্যকারিতা এবং রোগ নিরাময়যোগ্য ক্ষমতা সম্বন্ধে অবগত নই। এই ধরনের উদ্ভিদের উপকারিতা সম্বন্ধে সাধারন মানুষকে অবগত করতেই দ্য সেন্ট্রাল ইন্সটিটিউট অফ মেডিসিন্যাল এন্ড এরমেটিক প্লান্টস ভেষজ এবং সুগন্ধি উদ্ভিদের নানান দিক তুলে ধরতে একটি আলোকচিত্র প্রতিযোগিতার কথা ঘোষণা করেছে। একই সঙ্গে এই প্রতিযোগিতার মাধ্যমে এই ধরনের উদ্ভিদের সংরক্ষণের বিষয়ে বার্তা দেওয়ারও উদ্যোগ নেওয়া হয়েছে।
প্রতিযোগিতার বিষয়বস্তু হলো "নো ইওর মেডিসিন্যাল এন্ড এরমেটিক প্লান্টস"বা ভেষজ এবং সুগন্ধী উদ্ভিদ বিষয়ে জানো। প্রতিযোগিতায় প্রথম, দ্বিতীয় এবং তৃতীয় স্থান অধিকারীরা যথাক্রমে ৫০০০, ৩০০০ এবং ২০০০ টাকার নগদ পুরস্কার পাবেন। এছাড়াও আরও ১০টি ছবির জন্য ১০০০ টাকা করে স্বান্তনা পুরস্কারও থাকবে।
এই প্রতিযোগিতায় পেশাদার এবং সখের ভারতীয় আলোকচিত্রীরা অংশগ্রহন করতে পারবেন। প্রতিটি আবেদনে সর্বোচ্চ তিনটি ছবি দাখিল করা যেতে পারে। প্রতিষ্ঠানের পক্ষ থেকে অংশগ্রহনকারীদের প্রতি আবেদন করা হয়েছে যে মূলত দেশীয় উদ্ভিদ গ্রহনযোগ্য হবে। পাশাপাশি এড়িয়ে চলতে বলা হয়েছে সাধারণ উদ্যানপালিত এবং শোভাবর্ধক উদ্ভিদের ছবি।
প্রতিটি উদ্ভিদের আলোকচিত্রের সঙ্গে তার লাতিন এবং দেশীয় নাম উল্লেখ করার পাশাপাশি ২০ থেকে ৩০টি শব্দের মধ্যে সেই উদ্ভিদের ভেষজ গুণাবলির বিবরণ তুলে ধরতে হবে। প্রতিযোগিতায় শুধুমাত্র আসল ডিজিটাল ছবিটি গ্রহন করা হবে কিন্তু আবেদন করার সময় A4 পাতায় রঙিন চিত্রটি না মোড়া অবস্থায় পাঠাতে হবে। ডিজিটাল চিত্রটি ৩ মেগাবাইটের এর কম হবে না এবং চিত্রটির রেজোলিউশান ৩০০ ডিপিআই হতে হবে। চিত্রটি জেপিইজি বা টিআইএফএফ ফরম্যাটে হতে হবে এবং বিকাশন হতে হবে ১০৮৬×৭৮৬। যদি চিত্রটি নির্বাচিত হয় তাহলে মূল ছবিটি প্রয়োজনে চাওয়া হতে পারে।
প্রতিযোগিতায় অংশগ্রহনকারীদের স্বঘোষনা করতে হবে যে আলোকচিত্রটি তিনি নিজেই গ্রহন করেছেন। পুরস্কৃত আলোকচিত্রটির কপিরাইট আলোকচিত্রীর থাকলেও সি আই এম এ পির সেই চিত্রটি প্রদর্শন এবং সেই নির্দিষ্ট ভেষজ এবং সুগন্ধী উদ্ভিদের গুণাবলি জন সাধারণের কাছে প্রচারের জন্য ব্যবহার করতে পারবে।
লখনৌয়ের সিএসআইআর-সিআইএমএপির নির্দেশক মনোনীত বিচারকরাই পুরস্কৃতদের বেছে নেবেন এবং বিচারকদের রায়ই চূড়ান্ত বলে বিবেচিত হবে। সি এস আই আর-সি আই এম এ পির বার্ষিক অনুষ্ঠানে বিজয়ীদের নাম ঘোষনা করা হবে।
চিত্রটির ডিজিটাল রূপটি ই-মেল করতে হবে pc@cimap.res.in এ। আবেদন পত্র জমা দেওয়ার শেষ তারিখ ৩০শে জুন, ২০২০। www.cimap.res.in এ ক্লিক করলে প্রতিযোগিতার বিষয়ে বিস্তারিত জানা যাবে।
(CG/PPM
স্বাস্থ্যওপরিবারকল্যাণমন্ত্রক
আয়ুষ্মান ভারত ডিজিটাল মিশন -এর আওতায় দেশে ১৪ কোটির বেশি হেলথ আইডি তৈরি করা হয়েছে
নয়াদিল্লি, ১৪ ডিসেম্বর, ২০২১
আয়ুষ্মান ভারত ডিজিটাল মিশন -এর আওতায় ৩রা ডিসেম্বর পর্যন্ত প্রাপ্ত তথ্য অনুযায়ী ১৪ কোটি ১৫ লক্ষ ৪৯ হাজার ৬২০টি স্বাস্থ্য সংক্রান্ত পরিচিতি বা হেলথ আইডি তৈরি করা হয়েছে।
স্বাস্থ্য ব্যবস্থায় স্বাস্থ্য সংক্রান্ত বিভিন্ন তথ্য অনলাইনের মাধ্যমে পাওয়ার জন্য আয়ুষ্মান ভারত ডিজিটাল মিশন গড়ে তোলা হয়েছে। এর ফলে প্রত্যেক নাগরিকের স্বাস্থ্য সংক্রান্ত তথ্য বৈদ্যুতিনভাবে সংরক্ষিত থাকবে। এর ফলে চিকিৎসা ব্যয়সাশ্রয়ী হবে এবং দক্ষতার সঙ্গে স্বাস্থ্য পরিষেবার সুবিধা পাওয়া যাবে।
প্রাথমিক, অপেক্ষাকৃত গুরুতর অসুখ এবং জটিল রোগের চিকিৎসার জন্য রোগীর যাতে কোনও সমস্যা না হয় সেই উদ্দেশ্যে এবিডিএম গঠন করা হয়েছে। এর ফলে প্রত্যন্ত গ্রামীণ অঞ্চলে স্বাস্থ্য পরিষেবা পেতে সুবিধা হবে। বারবার বিভিন্ন অসুখের পরীক্ষা করানোর প্রয়োজন হবে না কারণ রোগীর বিষয়ে সমস্ত তথ্য এই ব্যবস্থায় পাওয়া যাবে। এর ফলে চিকিৎসা-বাবদ খরচ কম হবে।
রোগী সম্মতি দিলে চিকিৎসক ও হাসপাতাল কর্তৃপক্ষ বৈদ্যুতিন প্রক্রিয়ায় সংরক্ষিত তথ্য ব্যবহার করতে পারবে। এবিডিএম-এ ব্যক্তিগত তথ্য যাতে সুরক্ষিত থাকে তা নিশ্চিত করা হয়েছে। নাগরিকদের কোনও তথ্য দেখার জন্য তাঁদের সম্মতির প্রয়োজন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ প্রতিমন্ত্রী ডা. ভারতী প্রবীণ পাওয়ার।
CG/CB/DM/
(Visitor Counter : 147
স্বরাষ্ট্র মন্ত্রক
‘আয়ুষ্মান ভারত ডিজিট্যাল মিশন’  এর সূচনার জন্য কেন্দ্রীয় স্বরাষ্ট্র ও সহযোগিতামন্ত্রী শ্রী অমিত শাহের প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ
নতুনদিল্লি, ২৭শে সেপ্টেম্বর, ২০২১
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ, ‘আয়ুষ্মান ভারত ডিজিট্যাল মিশন’  এর সূচনার জন্য প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন। একগুচ্ছ ট্যুইট বার্তায় শ্রী শাহ বলেছেন, “ নাগরিকদের স্বাস্থ্যকর, নিরাপদ ও মর্যাদাপূর্ণ জীবন সুনিশ্চিত করতে মোদী সরকার অঙ্গীকারবদ্ধ।প্রধানমন্ত্রী শ্রী নরেন্দ্র মোদী আজ ‘আয়ুষ্মান ভারত ডিজিট্যাল মিশন’  এর সূচনা করার জন্য আমি তাঁর প্রতি আমার কৃতজ্ঞতা জানাই।“
মন্ত্রী আরো বলেন, পিএম-জেএওয়াই এর সাফল্যের পর এবিডিএম এর মাধ্যমে নাগরিকদের প্রতি প্রধানমন্ত্রীর সংবেদনশীলতা প্রকাশ পাচ্ছে। ডিজিট্যাল স্বাস্থ্য ইকো সিস্টেমের মাধ্যমে এবিডিএম খুব সহজেই তথ্য আদান প্রদান করবে, যাতে একটি মাত্র ক্লিকেই নাগরিকরা স্বাস্থ্য পরিষেবার সুযোগ পান।
CG/CB/SFS/
(Visitor Counter : 110
সড়কপরিবহণওমহাসড়কমন্ত্রক
গাড়ির বৈদ্যুতিক টোল সংগ্রহ ব্যবস্হা ফাস্টট্যাগ এখন অনলাইনে অ্যামাজনের মাধ্যমেও কেনা যাবে
নয়াদিল্লি, ৩০ মে, ২০১৯
গাড়ির বৈদ্যতিক টোল সংগ্রহ ব্যবস্হা ফাস্টট্যাগ এখন ই-কমার্স সংস্হা অ্যামাজনের পাওয়া যাবে। ন্যাশনাল হাইওয়ে অথরিটি অফ ইন্ডিয়া  পরিচালিত ইন্ডিয়ান হাইওয়ে ম্যানেজমেন্ট কোম্পানি লিমিটেড  এবছরই জানুয়ারি মাসে ফাস্টট্যাগ পরিষেবার সূচনা করেছিল। এই পরিষেবার সুযোগ নেওয়ার জন্য সরাসরি ব্যাঙ্কে যাওয়ার কোনো প্রয়োজন নেই। গ্রাহকরা এখন অনলাইনে গুগল প্লে-স্টোর থেকে মাই ফাস্টট্যাগ মোবাইল অ্যাপ ডাউনলোড করে তার সঙ্গে পছন্দ মতো ব্যাঙ্ক অ্যাকাউন্ট সংযুক্ত করলে অনলাইনের মাধ্যমেই ফাস্টট্যাগ কিনতে পারবেন। এই মাই ফাস্টট্যাগ মোবাইল অ্যাপ পরিষেবাটি তৈরি করা হয়েছে ‘ডু-ইট-ইয়োরসেল্ফ’ ধারনা থেকে। অর্থাৎ এখনে গ্রাহকরা নিজেদের এবং গাড়ির সম্পর্কে বিস্তারিত তথ্য জমা করে এই অ্যাপ চালু করতে পারবে। একইসঙ্গে গ্রাহকরা তার পছন্দ মতো ব্যাঙ্ক অ্যাকাউন্টের সঙ্গে এই পরিষেবাকে যুক্ত করতে পারবে। বর্তমানে যে সাতটি ব্যাঙ্কের মাধ্যমে এই পরিষেবাগুলি পাওয়া যাচ্ছে, সেগুলি হল- এসবিআই, আইসিআইসিআই, অ্যাক্সিস, এইচডিএফসি, ইন্ডাসইন্ড, পেটিএম পেমেন্ট, ইকুয়েটাস স্মল ফেমাস ব্যাঙ্ক। এই এনএইচএআই ফাস্টট্যাগ শুধুমাত্র গাড়ি, জীপ, ভ্যানের ক্ষেত্রেই প্রযোজ্য হবে।
এই এনএইচএআই ফাস্টট্যাগ পরিষেবার চালু করার মূল উদ্দেশ্যই হল, গ্রাহকদের নির্বিঘ্নে টোল প্লাজায় টোল প্রদানের সুবিধাদান, সময় ও গাড়ির জ্বালানি বাঁচানো এবং নগদহীন লেনদেনে আরও বেশি উৎসাহিত করে তোলা।
SSS/SS/NS
(Visitor Counter : 116
প্রধানমন্ত্রীরদপ্তর
বিডব্লিউএফ বিশ্ব প্রতিযোগিতায় ব্রোঞ্জ পদক জেতায় এইচ এস প্রণয়-কে অভিনন্দন প্রধানমন্ত্রীর
নয়াদিল্লি, ২৫ অগাস্ট, ২০২৩
প্রধানমন্ত্রী শ্রী নরেন্দ্র মোদী বিডব্লিউএফ বিশ্ব প্রতিযোগিতা ২০২৩ – এ ব্রোঞ্জ পদক জয় করায় এইচ এস প্রণয়-কে অভিনন্দন জানিয়েছেন।
প্রধানমন্ত্রী এক্স-এ এক বার্তায় বলেছেন, “বিডব্লিউএফ বিশ্ব প্রতিযোগিতা ২০২৩ – এ @PRANNOYHSPRI কী দুর্দান্ত সাফল্য! ব্রোঞ্জ পদক জয় করায় তাঁকে অভিনন্দন জানাই।
প্রতিযোগিতায় তাঁর দক্ষতা ও কঠোর পরিশ্রম সর্বদাই প্রতিফলিত হয়েছে। ব্যাডমিন্টনপ্রেমীদের কাছে তিনি প্রেরণা-স্বরূপ”।
AC/PM/SB
(
প্রধানমন্ত্রীরদপ্তর
নৃপেন্দ্র মিশ্র প্রধানমন্ত্রীর প্রধান সচিবের দায়িত্ব থেকে সরে দাঁড়ানোর ইচ্ছা প্রকাশ করেছেন
নয়াদিল্লী, ৩০ আগস্ট
প্রধানমন্ত্রীর প্রধান সচিব শ্রী নৃপেন্দ্র মিশ্র তাঁর দায়িত্ব থেকে সরে দাঁড়াবার ইচ্ছে প্রকাশ করেছেন। প্রধানমন্ত্রী তাঁকে আরো ২ সপ্তাহ কাজ চালিয়ে যাওয়ার অনুরোধ করেছেন। প্রধানমন্ত্রী তাঁর দপ্তরের বিশেষ দায়িত্বপ্রাপ্ত আধিকারিক হিসেবে শ্রী পি কে সিনহাকে নিয়োগ করেছেন। শ্রী সিনহা ১৯৭৭ সালের উওরপ্রদেশ ক্যাডারের আইএ এস আধিকারিক।
এক বিবৃতিতে শ্রী নৃপেন্দ্র মিশ্র বলেছেনঃ
“প্রধানমন্ত্রী শ্রী নরেন্দ্র মোদীর নেতৃত্বে দেশের সেবা করার সৌভাগ্য আমার হয়েছে। তিনি আমার প্রতি আস্থা রেখেছেন। এই কাজের সুযোগ দেওয়ার জন্য তাঁর প্রতি আমি অত্যন্ত কৃতজ্ঞ।
গত পাঁচ বছরের বেশি সময় ধরে আমি প্রতি মুহূর্তে এই কাজ করে আনন্দ পেয়েছি। আর এখন সময় এসেছে অন্য কোন কাজ করার। যদিও আমি নিজেকে জনগণের সেবায় উৎসর্গ করেছি। আমি সরকারের অন্দরে এবং বাইরে সমস্ত সহকর্মীকে, বন্ধুবান্ধবকে এবং আমার পরিবারকে ধন্যবাদ জানাচ্ছি, তাঁদের সহযোগিতার জন্য। প্রধানমন্ত্রী শ্রী নরেন্দ্র মোদী জী আমাদের দেশকে এক উজ্জ্বল ভবিষ্যতের দিকে এগিয়ে নিয়ে চলেছেন। আমি তাঁর সাফল্য কামনা করি।“
SSS/CB
(Visitor Counter : 117
প্রধানমন্ত্রীরদপ্তর
সমুদ্র ও প্রকৃতি মা-কে প্রধানমন্ত্রীর বিনম্র শ্রদ্ধা
সমুদ্রকে নিয়ে আবেগঘন কবিতা নরেন্দ্র মোদীর
নয়াদিল্লি, ১৪ অক্টোবর, ২০১৯
দ্বিতীয় ভারত-চিন ঘরোয়া শীর্ষ বৈঠকের জন্য প্রধানমন্ত্রী শ্রী নরেন্দ্র মোদী যখন চেন্নাইয়ের মামাল্লাপুরমে ছিলেন, তখন বঙ্গোপসাগরের সমুদ্র সৈকতে প্রাতঃভ্রমণের সময় তিনি অত্যন্ত আবেগতাড়িত হয়ে পড়েন এবং সমুদ্রকে নিয়ে একটি কবিতা রচনায় অনুপ্রাণিত হয়ে ওঠেন।
‘হে সাগর তুমহে প্রণাম’ শীর্ষক কবিতায় প্রধানমন্ত্রীর সমুদ্রকে নিয়ে ব্যক্তিগত আবেগের প্রকাশ ঘটেছে।
তাঁর ব্যক্তিগত ট্যুইটার হ্যান্ডেলে @narendramodi-তে প্রধানমন্ত্রী তাঁর কবিতা সর্বসাধারণের সঙ্গে ভাগ করে নিয়েছেন।
CG/BD/DM
(Visitor Counter : 46
রেলমন্ত্রক
দিল্লি - মুম্বাই এবং দিল্লি - হাওড়া রেলেপথের প্রায় ৩০০০ কিলোমিটার রাস্তায় কবচের ব্যবস্থাপনা গড়ে তোলার জন্য দরপত্রের মাধ্যমে সংস্থাকে বাছাই করা হয়েছে
নতুন দিল্লি, ২১ জুলাই, ২০২৩
স্বয়ংক্রিয় ব্যবস্থাপনায় ট্রেনের সুরক্ষা নিশ্চিত করতে সম্পূর্ণ দেশীয় প্রযুক্তিতে উদ্ভাবিত কবচের ব্যবহার বাড়ানো হচ্ছে। ট্রেনের ইঞ্জিনে এই ব্যবস্থাপনা যুক্ত করলে নির্ধারিত গতিবেগের বেশি গতিতে ড্রাইভার ট্রেন চালালে স্বয়ংক্রিয় ব্যবস্থাপনায় ব্রেক কার্যকর হয়ে ওঠে। এর ফলে ট্রেন ড্রাইভার ব্রেক ব্যবহার না করলেও কবচ সেই ট্রেনকে থামিয়ে দেয়। ২০১৬-র ফেব্রুয়ারি মাসে যাত্রীবাহী ট্রেনে কবচ ব্যবস্থাপনাকে নিয়ে পরীক্ষা-নিরীক্ষা চালানো শুরু হয়। প্রাপ্ত ফলাফল মূল্যায়ন করে কবচ সরবরাহের জন্য ২০১৮-১৯ সময়কালে তিনটি সংস্থাকে নির্বাচিত করা হয়। ২০২০-র জুলাই মাসে জাতীয় স্তরে এর ব্যবহার কার্যকর করার উদ্যোগ নেওয়া হয়।
এপর্যন্ত দক্ষিণ-মধ্য রেলের ১,৪৬৫ কিলোমিটার রেলপথে এবং ইএমইউ ট্রেন সহ ১২১টি ইঞ্জিনে কবচ কার্যকর করা হয়েছে। দিল্লি - মুম্বাই এবং দিল্লি - হাওড়া রেলেপথের প্রায় ৩০০০ কিলোমিটার রাস্তায় কবচের ব্যবস্থাপনা গড়ে তোলার জন্য দরপত্রের মাধ্যমে সংস্থাকে বাছাই করা হয়েছে। ভারতীয় রেল আরও ৬০০০ কিলোমিটার রেলপথে এই ব্যবস্থা কার্যকর করার জন্য প্রকল্প সংক্রান্ত বিস্তারিত প্রতিবেদন তৈরি করেছে।
কবচ কার্যকর করতে এপর্যন্ত ৩৫১ কোটি ৯১ লক্ষ টাকা ব্যয় হয়েছে। প্রতি কিলোমিটার রেলপথে কবচ বসাতে প্রায় ৫০ লক্ষ টাকা ব্যয় হয়। রেল ইঞ্জিনে এই ব্যবস্থাপনা যুক্ত করতে খরচ হয় প্রায় ৭০ লক্ষ টাকা। আরও বেশি সংস্থা যাতে ভবিষ্যতে কবচ সরবরাহ করতে পারে তার জন্য উদ্যোগ নেওয়া হয়েছে।
রাজ্যসভায় শুক্রবার এক লিখিত প্রশ্নের জবাবে এই তথ্য জানিয়েছেন রেল, যোগাযোগ এবং বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণব।
CG/CB/AS/
(Visitor Counter : 30
কেন্দ্রীয়মন্ত্রিসভা
দিল্লিতে বেআইনি কলোনীগুলিতে ৪০ লক্ষ বসবাসকারীকে মর্টগেজ বা হস্তান্তর অথবা বসবাসের স্বীকৃতিদানের জন্য সংশ্লিষ্ট প্রস্তাবে মন্ত্রিসভার অনুমোদন;
সংশ্লিষ্ট বিলটি সংসদের আগামী অধিবেশনে পেশ করা হবে
নয়াদিল্লি, ২৩ অক্টোবর, ২০১৯
কেন্দ্রীয় মন্ত্রিসভার বৈঠকে আজ দিল্লির বেআইনি কলোনীগুলির ৪০ লক্ষ বসবাসকারীকে বাসস্থানের মর্টগেজ অথবা বসবাসের স্বীকৃতিদানের ব্যাপারে সংশ্লিষ্ট প্রস্তাব অনুমোদিত হয়েছে। মন্ত্রিসভার এই প্রস্তাব কার্যকর করার জন্য সংসদের আগামী অধিবেশনেই এ সংক্রান্ত বিল পেশ করা হবে।
মন্ত্রিসভার আজকের এই সিদ্ধান্তের ফলে দিল্লির বেআইনি কলোনীগুলিতে বসবাসকারী ৪০ লক্ষ মানুষ উপকৃত হবেন। দিল্লির প্রায় ১৭৫ বর্গ কিলোমিটার অঞ্চল জুড়ে এ ধরনের কলোনী রয়েছে। এই সিদ্ধান্ত এ ধরনের অঞ্চলগুলির উন্নয়ন বা পুনরুন্নয়নে গুরুত্বপূর্ণ ভূমিকা নেবে। এর ফলে, কলোনীগুলির বাস্তব চালচিত্র পাল্টে গিয়ে এক পরিচ্ছন্ন, নিরাপদ ও স্বাস্থ্যকর বসবাসযোগ্য এলাকায় পরিণত হবে। এছাড়াও, বেআইনি কলোনীগুলির বাসিন্দাদের মৌলিক পরিকাঠামো তথা বুনিয়াদী সুযোগ-সুবিধা থেকে বঞ্চিত হওয়ার দরুণ যে সমস্ত বড় সমস্যার সম্মুখীণ হতে হয়, তা দূর করা সম্ভব হবে। এই বিল কার্যকর হলে, সম্পত্তির নথিপত্রের স্বীকৃতি লাভের ফলে এ ধরনের কলোনীগুলির সম্পত্তির মালিকরা বৈধ সম্পত্তি লেনদেনের অধিকার পাবেন। সম্পত্তির আইনি অধিকার স্বীকৃত হওয়ার ফলে সম্পত্তির মালিকরা একদিকে যেমন উপযুক্ত বাসস্থান নির্মাণে খরচ করতে পারবেন, অন্যদিকে তেমনই কলোনীগুলিতে বসবাসের উপযোগী অনুকূল বাতাবরণও গড়ে উঠবে।
মন্ত্রিসভার এই সিদ্ধান্ত দিল্লির চিহ্নিত ১ হাজার ৭৯৭টি বেআইনি কলোনীতে বসবাসকারীদের ক্ষেত্রে প্রযোজ্য হবে। এ ধরনের কলোনীগুলিতে কম আয়ের মানুষ বসবাস করেন। অবশ্য, দিল্লি উন্নয়ন কর্তৃপক্ষ পৃথকভাবে যে ৬৯টি কলোনীকে চিহ্নিত করেছে, মন্ত্রিসভার আজকের সিদ্ধান্ত সেগুলির ক্ষেত্রে প্রযোজ্য হবে না। বাসস্থানের অধিকার সংক্রান্ত মন্ত্রিসভার এই সিদ্ধান্তের ফলে কার্পেট এরিয়া বা প্লট এলাকার ভিত্তিতে জায়গার মূল্য স্থির হবে।
2
মন্ত্রিসভার আজকের বৈঠকে আরও সিদ্ধান্ত হয়েছে যে, বেআইনি কলোনীর বাসিন্দাদের সুবিধার্থে জায়গার জেনারেল পাওয়ার অফ অ্যাটর্নি, উইল, বিক্রয় ও ক্রয় সংক্রান্ত স্বীকৃতির জন্য একটি বিল সংসদের আগামী অধিবেশনে পেশ করা হবে। এই বিলে জমি-জায়গার হস্তান্তরের ক্ষেত্রে রেজিস্ট্রেশন মাশুল ও স্ট্যাম্প ডিউটি সংগ্রহের সংস্থান থাকছে। দিল্লি উন্নয়ন কর্তৃপক্ষ সম্পত্তি রেজিস্ট্রেশন ইস্যু করার জন্য একটি সহজ প্রক্রিয়া প্রণয়ন করবে। বেআইনি কলোনীগুলির সীমানা নির্ধারণের দায়িত্ব থাকছে দিল্লি উন্নয়ন কর্তৃপক্ষের অধীনে। এমনকি, কলোনীর বাসিন্দাদের সুবিধার্থে কোনও জরিমানা বা অতিরিক্ত উন্নয়নমূলক মাশুল ধার্য করা হচ্ছে না।
CG/BD/SB
(Visitor Counter : 70
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনায় শহর এলাকায় ৯০ লক্ষেরও বেশি বাড়ি মঞ্জুর হয়েছে
নয়াদিল্লি, ২৬ সেপ্টেম্বর, ২০১৯
৪৭তম সিএসএমসি বিভিন্ন রাজ্যের ৬৩০টি প্রস্তাব মঞ্জুর করেছে। ৪ হাজার ৯৮৮ কোটি টাকায় ১ লক্ষ ২৩ হাজার বাড়ি নির্মাণের প্রস্তাব মঞ্জুর করা হয়েছে। এর মধ্যে কেন্দ্রীয় সরকার দেবে ১ হাজার ৮০৫ কোটি টাকা। এই প্রস্তাব মঞ্জুরের ফলে পিএমএওয়াই  মিশনে ৯০ লক্ষেরও বেশি বাড়ি নির্মাণের প্রস্তাব নজির সৃষ্টি করেছে।
১০টি রাজ্য এই প্রস্তাব পাঠায়, এর মধ্যে পশ্চিমবঙ্গ ২৭ হাজার ৭৪৬টি বাড়ির জন্য, তালিলনাডু ২৬ হাজার ৭০৯, গুজরাট ২০ হাজার ৯০৩, পাঞ্জাব ১০ হাজার ৩৩২, ছত্তিশগড় ১০ হাজার ৭৯, ঝাড়খন্ড ৮ হাজার ৬৭৪, মধ্যপ্রদেশ ৮ হাজার ৩১৪, কর্ণাটক ৫ হাজার ২১, রাজস্থান ২ হাজার ৮২২ এবং উত্তরাখন্ড ২ হাজার ৫০১টি বাড়ির জন্য প্রস্তাব দেয়।
পশ্চিমবঙ্গে ২২টি প্রকল্পে ২৭ হাজার ৭৪৬টি বাড়ি তৈরি হবে। এর জন্য খরচ পড়বে ১ হাজার ১২৩ কোটি ১৬ লক্ষ টাকা। এর মধ্যে কেন্দ্র দেবে ৪১৬ কোটি ১৯ লক্ষ টাকা।
CG/AP/SB
(Visitor Counter : 60
প্রধানমন্ত্রীরদপ্তর
চিক্কাবল্লাপুরে স্যর এম বিশ্বেশ্বরাইয়ার স্মৃতিতে পুষ্পার্ঘ্য অর্পণ প্রধানমন্ত্রীর
নয়াদিল্লি, ২৫ মার্চ, ২০২৩
প্রধানমন্ত্রী শ্রী নরেন্দ্র মোদী কর্ণাটকের চিক্কাবল্লাপুরে আজ স্যর এম বিশ্বেশ্বরাইয়ার স্মৃতিতে পুষ্পার্ঘ্য অর্পণ করেছেন।
শ্রী মোদী আজ কর্ণাটক সফর করছেন।
PG/PM/SB
(
পরিসংখ্যানএবংকর্মসূচিরূপায়ণমন্ত্রক
ভারতে কর্মক্ষেত্রের পরিসংখ্যান - কর্মসংস্থানের প্রাথমিক দৃষ্টিভঙ্গি
নতুন দিল্লি, ২৪ এপ্রিল, ২০২০
কেন্দ্রীয় পরিসংখ্যান ও কর্মসূচি রূপায়ণ মন্ত্রকের অধীন জাতীয় পরিসংখ্যান কার্যালয় দেশে কর্মসংস্থানের দৃষ্টিভঙ্গি নিয়ে একটি প্রেস বিজ্ঞপ্তি প্রকাশ করেছে। দেশের নির্বাচিত কিছু সরকারি সংস্থা থেকে ২০১৭'র সেপ্টেম্বর থেকে চলতি বছরের ফেব্রুয়ারী পর্যন্ত পাওয়া প্রাপ্ত নথির উপর ভিত্তি করে কর্মক্ষেত্রের পরিসংখ্যান তৈরি করা হয়ছে।
বিস্তারিত জানতে
https://static.pib.gov.in/WriteReadData/userfiles/Payroll%20Reporting%20%20-%20for%2024%20April%20'2020%20_Final-.pdf - এখানে ক্লিক করুন।
(CG/SS
অসামরিকবিমানপরিবহণমন্ত্রক
লাইফলাইন উড়ানের আওতায় দেশজুড়ে অত্যাবশ্যক চিকিৎসা সামগ্রী পরিবহণের কাজে ২৭৪টি উড়ান চালানো হয়েছে
নতুনদিল্লি, ১৮ এপ্রিল, ২০২০
কোভিড-১৯ এর বিরুদ্ধে যুদ্ধে দেশকে সাহায্য করতে অসামরিক বিমান চলাচল মন্ত্রকের ‘লাইফলাইন উড়ান’ গুরুত্বপূর্ণ ভূমিকা পালন করছে। এয়ার ইন্ডিয়া, এলায়েন্স এয়ার, বাযুসেনা এবং বেসরকারি বিমান সংস্থাগুলি এই প্রকল্পের আওতায় ২৭৪টি উড়ান চালিয়েছে। এর মধ্যে এয়ার ইন্ডিয়া ও এলায়েন্স এয়ারের উড়ান ১৭৫টি। শেষ পাওয়া তথ্যে লাইফলাইন উড়ানে পণ্য বাহী বিমানগুলি ২,৭৩,২৭৫ কিলোমিটার পথে ৪৬৩.১৫ টন পণ্য পরিবহণ করেছে।
পবন হংস লিমিটেড সহ বিভিন্ন হেলিকপ্টার পরিষেবার মাধ্যমে লাদাখ, জম্মু-কাশ্মীর, দ্বীপভূমি এবং উত্তর-পূর্ব ভারতে জরুরী চিকিৎসা সামগ্রী পৌছে দেওয়া হয়েছে।
অন্তর্দেশীয় উড়ানগুলি দিল্লি, মুম্বাই, চেন্নাই, কোলকাতা, হায়দ্রাবাদ, ব্যাঙ্গালোর ও গুয়াহাটিতে নানা সামগ্রী পৌছে দিচ্ছে। সেখান থেকে লাইফলাইন উড়ানের মাধ্যমে এই সব সামগ্রী ডিব্রুগড়, আগরতলা, আইজল, ডিমাপুর, ইম্ফল, জোরহাট, লেঙপুই, মাইসুরু,নাগপুর, কোয়েম্বাতুর, ত্রিবান্দ্রম, ভুবনেশ্বর, রায়পুর, রাঁচি, শ্রীনগর, পোর্ট ব্লেয়ার, পাটনা, কোচিন, বিজয়ওয়াড়া, আহমেদাবাদ, জম্মু, কার্গিল, লাদাখ, চণ্ডীগড়, গোয়া, ভোপাল ও পুণেতে পৌঁছে দেওয়া হচ্ছে। এব্যাপারে উত্তরপূর্বাঞ্চল, দ্বীপভূমি, পার্বত্য রাজ্যগুলিতে বিশেষ গুরুত্ব দেওয়া হচ্ছে। এয়ার ইন্ডিয়া, বায়ু সেনার সঙ্গে লাদাখ, জম্মু-কাশ্মীর, দ্বীপভূমি এবং উত্তর-পূর্ব ভারতে জরুরী সামগ্রী পৌছে দিচ্ছে।
ভারতের বেসরকারি বিমান সংস্থা, স্পাইসজেট, ব্লু ডার্ট ও ইন্ডিগো বাণিজ্যিকভাবে ২৪ মার্চ থেকে পণ্য পরিবহণ করছে।
এছাড়া ৪ এপ্রিল থেকে চারটি আন্তর্জাতিক রুটে এয়ার ব্রিজ তৈরি করে ওষুধ, চিকিৎসা সামগ্রী সহ কোভিড-১৯ কে প্রতিহত করার নানা সামগ্রী নিয়ে আসা হচ্ছে।
কৃষি উড়ান কর্মসূচীর আওতায় এয়ার ইন্ডিয়া মুম্বাই থেকে ফ্রাঙ্কফুর্ট ১৫ এপ্রিল দ্বিতীয় একটি বিমান চালিয়েছে। এই বিমানটি ২৭ টন মরশুমী ফল ও সব্জী নিয়ে ফ্রাঙ্কফুর্ট যায় আর ফেরার সময় ১০ টন সাধারণ পণ্য নিয়ে আসে। এয়ার ইন্ডিয়া ১৩ এপ্রিল মুম্বাই থেকে প্রায় ২৯ টন ফল ও শাকসব্জী নিয়ে লন্ডন যায়। ফেরার সময় ওই বিমানটি ১৫.৬ টন পণ্য নিয়ে এসেছে। এ ছাড়া দিল্লি-সেসলস-মরিশাস- দিল্লি রুটে এয়ার ইন্ডিয়ার আরেকটি বিমান ১৫ এপ্রিল চলাচল করে। এই বিমানে সেসলসের জন্য ৩.৪ টন ও মরিশাসের জন্য ১২.৬ টন চিকিৎসা সামগ্রী নিয়ে যাওয়া হয়।
(CG/CB